CELEX: 32012D0182
Language: hu
Date: 2012-03-28 00:00:00
Title: 2012/182/EU: A Bizottság végrehajtási határozata ( 2012. március 28. ) Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2012-re nyújtandó uniós pénzügyi hozzájárulásról (az értesítés a C(2012) 1954. számú dokumentummal történt)

30.3.2012   
            
            
               HU
            
            
               Az Európai Unió Hivatalos Lapja
            
            
               L 92/28
            
         A BIZOTTSÁG VÉGREHAJTÁSI HATÁROZATA
   (2012. március 28.)
   Franciaország tengerentúli megyéiben a növényeket és növényi termékeket károsító szervezetek elleni védekezésre vonatkozó programhoz 2012-re nyújtandó uniós pénzügyi hozzájárulásról
   (az értesítés a C(2012) 1954. számú dokumentummal történt)
   (Csak a francia nyelvű szöveg hiteles)
   (2012/182/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Unió legkülső régiói részére egyedi mezőgazdasági intézkedések megállapításáról szóló, 2006. január 30-i 247/2006/EK tanácsi rendeletre (1) és különösen annak 17. cikke (3) bekezdése első albekezdésének első mondatára,
   mivel:
   
               (1)
            
            
               2011. november 8-án a francia hatóságok a 2012-es évre vonatkozóan programot nyújtottak be a Bizottságnak, melyben Franciaország tengerentúli megyéiben alkalmazandó növény-egészségügyi intézkedéseket határoztak meg. E program meghatározza az elérendő célokat, a várható eredményeket, a végrehajtandó intézkedéseket, azok időtartamát és az uniós pénzügyi hozzájárulás lehetőségének figyelembevételével számított költségét is.
            
         
               (2)
            
            
               A programban előírt intézkedések eleget tesznek a Franciaország tengerentúli megyéiben, az Azori-szigeteken és Madeirán a növényeket vagy növényi termékeket károsító szervezetek elleni védekezésre irányuló programok Közösség által támogatható intézkedéseinek meghatározásáról szóló, 2007. szeptember 10-i 2007/609/EK bizottsági határozat (2) követelményeinek.
            
         
               (3)
            
            
               A programban előírt intézkedéseket értékelte a Bizottság, és 2011. november 24–25-én a Növényegészségügyi Állandó Bizottság is megvitatta. A Bizottság ezek alapján úgy véli, hogy a program és célkitűzései megfelelnek a 247/2006/EK rendelet 17. cikkének (1) bekezdésében meghatározott követelményeknek.
            
         
               (4)
            
            
               A 247/2006/EK rendelet 17. cikkének (3) bekezdése értelmében meg kell határozni az uniós pénzügyi hozzájárulás megfelelő legnagyobb értékét, a kifizetést pedig a Franciaország által benyújtott dokumentumok alapján kell teljesíteni.
            
         
               (5)
            
            
               A közös agrárpolitika (3) finanszírozásáról szóló, 2005. június 21-i 1290/2005/EK tanácsi rendelet 3. cikke (2) bekezdésének a) pontja értelmében a növény-egészségügyi intézkedésekhez nyújtott uniós pénzügyi hozzájárulást az Európai Mezőgazdasági Garanciaalapból kell fedezni. Ezen intézkedések pénzügyi ellenőrzése céljából az említett rendelet 9., 36. és 37. cikkét kell alkalmazni.
            
         
               (6)
            
            
               Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet (4) 75. cikkének, valamint az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet végrehajtására vonatkozó részletes szabályok megállapításáról szóló, 2002. december 23-i 2342/2002/EK, Euratom bizottsági rendelet (5) 90. cikkének (1) bekezdésének megfelelően az intézmény vagy az intézmény által ráruházott hatáskörökkel rendelkező hatóságok által elfogadott olyan finanszírozási határozatnak kell megelőznie az uniós költségvetésből a kiadásokra vállalt kötelezettségeket, amely meghatározza a kiadásokkal járó tevékenységek alapvető elemeit.
            
         
               (7)
            
            
               A francia hatóságok által 2011. november 8-án benyújtott program és az előírt intézkedések a 2012-es naptári évre vonatkoznak. Az 1605/2002/EK, Euratom rendelet 112. cikke értelmében már megkezdett tevékenységre csak abban az esetben ítélhető oda támogatás, ha a pályázó be tudja bizonyítani a tevékenység megkezdésének szükségességét a megállapodás aláírása előtt. Franciaország bebizonyította, hogy a programot 2012 elejétől, még az e határozatban előírt uniós pénzügyi hozzájárulás odaítélése előtt el kell indítani, biztosítva ezzel az intézkedések megfelelő finanszírozását és végrehajtását.
            
         
               (8)
            
            
               E határozat a költségvetési rendelet 75. cikke szerinti finanszírozási határozatnak minősül a Franciaország által benyújtott program szerinti társfinanszírozási kérelemben szereplő maximálisan engedélyezett kiadások tekintetében.
            
         
               (9)
            
            
               Az e határozatban előírt intézkedések összhangban vannak a Növényegészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A melléklet A. részében meghatározottaknak megfelelően a Bizottság uniós pénzügyi hozzájárulást ítélt meg Franciaországnak a tengerentúli megyéiben a növényeket és növényi termékeket károsító szervezetek elleni védekezésre irányuló 2012. évi hivatalos program végrehajtásához.
   Ez a pénzügyi hozzájárulás nem haladhatja meg a melléklet B. része szerinti összes támogatható kiadás 60 %-át, és összege legfeljebb 180 000 EUR lehet (héa nélkül).
   2. cikk
   (1)   100 000 EUR előleget ki kell fizetni Franciaország kifizetés iránti kérelmének kézhezvételétől számított 60 napon belül.
   (2)   Az uniós pénzügyi hozzájárulás fennmaradó része akkor fizethető ki, ha a programra vonatkozó végleges végrehajtási jelentést legkésőbb 2013. március 15-ig elektronikus formában benyújtják a Bizottságnak, és azt a Bizottság jóvá is hagyja.
   A jelentés legalább az alábbiakat tartalmazza:
   
               a)
            
            
               a teljes program tömör technikai értékelése, beleértve a fizikai és minőségi célok teljesítésének mértékét. Az értékelés összeveti a Franciaország által előterjesztett eredeti program célkitűzéseit az elért eredményekkel; ez utóbbiakat a tervezett eredmények fényében, végrehajtási szakaszonként mutatja be. Ismerteti az elért haladást és a végrehajtott intézkedések közvetlen növény-egészségügyi és gazdasági hatását, továbbá
            
         
               b)
            
            
               pénzügyi kimutatás, mely alprogramonként és intézkedésenként tünteti fel a tervezett és ténylegesen felmerült kiadásokat. A kimutatáshoz csatolják a kiadások kifizetését bizonyító megfelelő dokumentumokat, például számlákat vagy nyugtákat.
            
         (3)   Franciaország a melléklet B. részében meghatározott indikatív költségvetési bontást illetően kiigazíthatja az egyazon alprogramon belüli különböző intézkedések közötti finanszírozást az adott alprogramra vonatkozó uniós hozzájárulás mértékének 15 %-áig, feltéve, hogy ezáltal a programban szereplő támogatható kiadások teljes összegét nem lépi túl, és a program fő célkitűzéseit nem veszélyezteti.
   Minden korrekcióról tájékoztatja a Bizottságot.
   3. cikk
   Ezt a határozatot 2012. január 1-jétől kell alkalmazni.
   4. cikk
   Ennek a határozatnak a Francia Köztársaság a címzettje.
   
      Kelt Brüsszelben, 2012. március 28-án.
      
         
            a Bizottság részéről
         
         John DALLI
         
            a Bizottság tagja
         
      
   
   
      (1)  HL L 42., 2006.2.14., 1. o.
   
      (2)  HL L 242., 2007.9.15., 20. o.
   
      (3)  HL L 209., 2005.8.11., 1. o.
   
      (4)  HL L 248., 2002.9.16., 1. o.
   
      (5)  HL L 357., 2002.12.31., 1. o.
   
      MELLÉKLET
      
         2012. ÉVI PROGRAM ÉS INDIKATÍV KÖLTSÉGVETÉSI BONTÁS
      
      A.   RÉSZ
      
         Program
      
      A program három alprogramból épül fel:
      
                  1.
               
               
                  Franciaország tengerentúli megyéire vonatkozó alprogram:
                  —   1.1. intézkedés: Franciaország tengerentúli megyéiben a zárlati károsítók és betegségek prioritásának meghatározására szolgáló eszköz
                  —   1.2. intézkedés: a károsító szervezetek kimutatására szolgáló innovatív módszerek
               
            
                  2.
               
               
                  a Martinique megyére vonatkozó alprogram:
                  —   2. intézkedés: a károsítók és a betegségek megfigyelésére szolgáló hálózatok
               
            
                  3.
               
               
                  a Guadeloupe megyére vonatkozó alprogram:
                  —   3.1. intézkedés: a gyümölcslegyekre vonatkozó felügyeleti hálózat
                  —   3.2. intézkedés: a károsító szervezetek turisztikai tevékenységgel történő behurcolása kockázatának kezelése
               
            B.   RÉSZ
      
         Indikatív költségvetési bontás, a különféle várható eredmények feltüntetésével
      
      
                  (EUR-ban)
               
            
                  Alprogramok
               
               
                  Eredmények
                  (S: szolgáltatásnyújtás, R: kutatás vagy tanulmányi munka)
               
               
                  Támogatható kiadások
               
               
                  Tagállami pénzügyi hozzájárulás
               
               
                  Lehetséges legnagyobb uniós pénzügyi hozzájárulás
               
            
                  A tengerentúli megyékre vonatkozó alprogram
               
            
                  
                              1.1.
                           
                           
                              intézkedés
                           
                        
               
                  Franciaország tengerentúli megyéiben a zárlati károsítók és betegségek prioritásának meghatározására szolgáló eszköz
               
               
                  63 000
               
               
                  25 200
               
               
                  37 800
               
            
                  
                              1.2.
                           
                           
                              intézkedés
                           
                        
               
                  A károsító szervezetek kimutatására szolgáló innovatív módszerek (R)
               
               
                  120 000
               
               
                  48 000
               
               
                  72 000
               
            
                  részösszeg
               
               
                   
               
               
                  183 000
               
               
                  73 200
               
               
                  109 800
               
            
                  Martinique
               
            
                  
                              2.
                           
                           
                              intézkedés
                           
                        
               
                  A károsítók és a betegségek megfigyelésére szolgáló hálózatok (S)
               
               
                  93 500
               
               
                  37 400
               
               
                  56 100
               
            
                  részösszeg
               
               
                   
               
               
                  93 500
               
               
                  37 400
               
               
                  56 100
               
            
                  Guadeloupe
               
            
                  
                              3.1.
                           
                           
                              intézkedés
                           
                        
               
                  A gyümölcslegyekre vonatkozó felügyeleti hálózat (S)
               
               
                  13 500
               
               
                  5 400
               
               
                  8 100
               
            
                  
                              3.2.
                           
                           
                              intézkedés
                           
                        
               
                  A károsító szervezetek turisztikai tevékenységgel történő behurcolása kockázatának kezelése (S)
               
               
                  10 000
               
               
                  4 000
               
               
                  6 000
               
            
                  részösszeg
               
               
                   
               
               
                  23 500
               
               
                  9 400
               
               
                  14 100
               
            
                  Összesen
               
               
                   
               
               
                  300 000
               
               
                  120 000
               
               
                  180 000